**Dor de Eminescu**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

căzusem adânc într-un somn fără vise

când am fost trezit de nişte voci cunoscute

am deschis larg fereastra

şi-am privit spre masa tăcerii din parc

aici

în miez de noapte

se ţinea un sfat

la masa lui Brâncuşi

Goga

Coşbuc

Bolintineanu

şi alţii

discutau cu regele Alecsandri

mai tărziu

am constatat că cineva lipseşte

mi-am ridicat dezamăgit privirea spre cer

şi-am privit imensitatea spaţiului

deodată

am zărit ceva

nu

nu m-am înşelat

era el

printre stele și aştri

la o masă de foc

la lumina unui luceafăr

Eminescu scria versuri

am privit apoi talazurile mării

şi valurile ce se sparg cu zgomot de stânci

pe un val stătea el

nici acum nu m-am înşelat

era Eminescu

scria versuri

atunci am înțeles

Eminescu trăiește

dacă privim atenţi îl regăsim printre noi

e steaua ce luminează poeţii de la masa tăcerii

și nimeni nu-l tulbură

nici sus şi nici pe valurile mării

lumina luceafărului nu s-a stins

ne călăuzeşte seară de seară paşii

dacă vreţi să-l regăsiţi cu adevărat

mergeţi pe-un țărm în pragul înserării

aşteptaţi un val

ascultaţi-l

și-o să vă recite versuri